CELEX: 32010R0310
Language: lv
Date: 2010-04-09 00:00:00
Title: Komisijas Regula (ES) Nr. 310/2010 ( 2010. gada 9. aprīlis ) par atsevišķu preču klasifikāciju kombinētajā nomenklatūrā

15.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 94/27
            
         KOMISIJAS REGULA (ES) Nr. 310/2010
   (2010. gada 9. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīti minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 9. aprīlī
      
         
            Komisijas vārdā, priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Aparāts, kas pēc izskata atgādina lidostās drošības pārbaudēm izmantojamos caurejamos kontroles portālus (t. s. “masspektrometrs”). Tas paredzēts tādu aizliegtu vielu detektēšanai kā sprāgstvielas un narkotikas, izmantojot kustīgo jonu uztveršanas spektrometrijas (Ion Trap Mobility Spectrometer, ITMS) metodi.
                  Metodes pamatā ir tādu gaisa paraugu analīze, kas iziet cauri puscaurlaidīgai membrānai un nonāk jonizācijas kamerā, kurā jonizācijas avots emitē beta daļiņas, kuru iedarbībā notiek jonu veidošanās gāzveida fāzē. Pēc tam jonizētās daļiņas nonāk dreifa telpā, kurā elektriskais lauks paātrina jonus ceļā uz kolektora elektrodu. Paraugu analizē, pamatojoties uz laiku, kādā joni sasniedz kolektoru. Tādējādi aparātā notiek jonizētās gāzveida fāzes sadalīšana un tiek mērīts jonu kustīgums elektriskajā laukā.
                  Aparātā netiek izmantots optiskais starojums.
               
               
                  9027 80 17
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 9027, 9027 80 un 9027 80 17 aprakstu.
                  Aparātu nevar klasificēt pozīcijā 9022 kā aparatūru, kurā izmanto beta starojumu, jo šis starojums tiek izmantots tikai parauga jonizācijai sagatavošanas posmā pirms analīzes. Apstarošana ir tikai sākuma posms ķīmiskās analīzes procesam, kurā izmanto spektrometriju.
                  Fizikālās vai ķīmiskās analīzes aparatūra – spektrometri – ir īpaši minēta pozīcijā 9027.
                  Tā kā aparātā netiek izmantots optiskais starojums (UV, redzamās gaismas, IS), tas klasificējams ar KN kodu 9027 80 17 kā citāda fizikālās vai ķīmiskās analīzes ierīce.